BWG แย้ม ก.ล.ต.ไฟเขียว “เอิร์ธ เท็ค เอนไวรอนเมนท์” ขายไอพีโอ 600 ล้านหุ้น
BWG แย้ม ก.ล.ต.ไฟเขียว "เอิร์ธ เท็ค เอนไวรอนเมนท์" ขายไอพีโอ 600 ล้านหุ้น
24 มิ.ย. 2563

บริษัท เบตเตอร์ เวิลด์ กรีน จำกัด (มหาชน) หรือ BWG แจ้งว่า เมื่อวานนี้ (23 มิ.ย.) สำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) อนุมัติให้ บริษัท เอิร์ธ เท็ค เอนไวรอนเมนท์ จำกัด (มหาชน) หรือ ETC ซึ่งเป็นบริษัทย่อย สามารถเสนอขายหุ้นที่ออกใหม่ต่อประชาชนเป็นที่เรียบร้อยแล้ว ซึ่งเป็นไปตามแผนการนำหุ้น ETC เข้าจดทะเบียนในตลาดหลักทรัพย์แห่งประเทศไทย/ตลาดหลักทรัพย์ เอ็ม เอ ไอ (Spin-off) โดยการเสนอขายและจัดสรรหุ้นสามัญเพิ่มทุนของ ETC ให้แก่ประชาชนเป็นการทั่วไปเป็นครั้งแรก (IPO) ไม่เกิน 600 ล้านหุ้น